# Ajnácskő

### A Wikipédiából, a szabad lexikonból.

Ajnácskő (szlovákul Hajnáčka, németül Pirsenstein) község Szlovákiában a Besztercebányai kerület Rimaszombati járásában.

## [szerkesztés] Fekvése

Rimaszombattól 30 km-re délre a Gortva-patak mentén fekszik.

## [szerkesztés] Nevének eredete

Neve a török eredetű magyar Ajnács személynévből való. A török ojnas kacér nőt jelent. A monda szerint neve onnan ered, hogy a honfoglalás után Huba vezér a várat leányának, Hajnácskának adta.

## [szerkesztés] Története

Vára a tatárjárás idején épült a lakosság védelmére. 1344-ben Anyaskw néven említi először oklevél. A 16. században Fülek várának tartozéka. 1544-ben elfoglalta a török és csak 1593-ban szabadult fel. 1645-ben újra török kézre került rövid időre, a kivonuló török felrobbantotta, majd 1703-ban egy tűzvész a megmaradt részeket is elpusztította. A falunak 1910-ben 830 magyar lakosa volt. A trianoni békeszerződésig Gömör-Kishont vármegye Feledi járásához tartozott.

## [szerkesztés] Látnivalók

- A falu feletti bazaltkúpon állnak várának romjai.
- A település a Csevice-pusztán épült gyógyfürdőjéről is nevezetes volt, ezt azonban a 19. században megszüntették.
- A Ragács tűzhányó salakkúpján a husziták építettek egykor várat.
- A falu határában számos ősemlős maradványt találtak.

## [szerkesztés] Híres emberek

- Itt hunyt el 1888-ban Kemény Gábor publicista, az MTA tagja, a Magyar Történelmi Társulat elnöke.

## [szerkesztés] Külső hivatkozások

- Ajnácskő várának ismertetője (szlovák nyelven)
- Községinfó
- Ajnácskő Szlovákia térképén
- Geoklub Hajnáčka
- Látkép
- Gemer.org
- Turistika.cz

A lap eredeti címe "http://hu.wikipedia.org../../../a/j/n/Ajn%C3%A1csk%C5%91.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina